**Սյուզան Վակարուրա Կիհիկա**(1974, Նակուրու, Քենիա), քենիացի իրավաբան, քաղաքական գործիչ։ Կիհիկան Նակուրու շրջանի առաջին կին նահանգապետն է։ Նա նաև այն յոթ կին նահանգապետերի թվում էր, որոնք ընտրվել են 2022 թվականի օգոստոսի 9-ին Քենիայի ընդհանուր ընտրություններում՝ ընդդեմ 44 տղամարդ նահանգապետերի :
Նա ընտրվել է որպես սենատոր 2017 թվականին *Jubilee Party* կուսակցության կողմից։ Սյուզանը պաշտոնավարեց մինչև 2020 թվականի մայիսի 11-ը, երբ նրան փոխարինեց սենատոր Իրունգու Կանգատան : Մինչ այդ նա ծառայել է որպես Նակուրու շրջանի ժողովի առաջին կին խոսնակը և զբաղեցրել է շրջանային ժողովների ֆորումի (CAF) փոխնախագահի պաշտոնը

Կիհիկան հայտնի բարերար է։ Նա ներգրավված է եղել համայնքային ծրագրերում և բարեգործական աշխատանքներում, նաև աջակցել է կանանց բազմաթիվ խմբերի ամբողջ վարչաշրջանում։ Նա երեխաների, հատկապես հաշմանդամություն ունեցող երեխաների իրավունքների և բարօրության, աղջիկ երեխաների առաջընթացի և բարեկեցիկ ապրելակերպի ջատագովն է։

Սյուզան Կիխիկան երկրի ամենաարժանապատիվ կին քաղաքական գործիչներից, նաև Կին պատգամավորների *IPU* բյուրոյի նախագահը։ Նա Նակուրու շրջանի նահանգապետի թեկնածու էր 2022 թվականի Քենիայի ընդհանուր ընտրություններում։ Ընտրություններում հաղթել է, ստացել *UDA*( United Democratic Alliance) անդամատոմս և պաշտոնը ստանձնել 2022 թվականի օգոստոսի 25-ին։

Կենսագրություն
--------------

Ալիսը՝ Սյուզանի մայրը հոր երկրորդ կինն էր։ Սյուզանը հաճախել է *Busara Forest View* ակադեմիան Նյահուրուրուում և *Bishop Gatimu Ngandu Girls High School* Նյերիում։ Այնուհետև տեղափոխվել է ԱՄՆ 1992 թվականին՝ կրթությունը շարունակելու նպատակով։

Կիհիկան ընդունվել է Հյուսիսային Տեխասի համալսարան՝ ավարտելով և ստանալով քաղաքագիտության բակալավրի աստիճան։ 2006 թվականին նա ավարտել է Դալլասի Հարավային մեթոդիստական համալսարանի իրավաբանական դպրոցը՝ ստանալով իրավաբանական գիտությունների դոկտորի աստիճան։ Այնուհետև նա ընդունվել է *Texas Bar*՝ անհրաժեշտ քննություններն անցնելուց հետո։

Կիխիկան ամուսնացել է Սեմ Մբուրուի հետ՝ 2020 թվականի նոյեմբերի 7-ին, Նյահուրուրուում։ Ավանդական հարսանեկան արարողությանը մասնակցել է նաև Քենիայի Հանրապետության հինգերորդ նախագահ դոկտոր Ուիլյամ Սամոեյ Ռուտոն։

Գործունեություն
---------------

Իրավաբանական դպրոցն ավարտելուց հետո նա աշխատել է պետական ծառայության։ Ավելի ուշ նա թողեց հանրային ծառայությունը և հիմնեց *The Kihika* իրավաբանական ընկերությունը Դալասում, Տեխաս։ Այն մասնագիտացած էր հիմնականում ներգաղթյալների շահերի պաշտպանության մեջ։

2012 թվականին՝ 20 տարի ԱՄՆ-ում ապրելուց հետո, Կիհիկան վերադարձել է Քենիա։

Արտաքին հղումներ
----------------

* Սյուզան Կիհիկայի մասին
* I don’t want my kids near your wife, woman tells senator’s husband
* Senator Kihika, MPs in bid to save Speaker from ouster

Ծանոթագրություններ
------------------

* Տեսաձայնային նյութեր Վիքիպահեստում

1. ↑  , History as Kenyans elect seven women governors
2. 1 2  Chege, Njoki (2017 թ․ օգոստոսի 9). «History as Kenya set to have first elected women senators». *Daily Nation*. Nairobi. Վերցված է 2018 թ․ հունիսի 19-ին.
3. ↑  PLC, Standard Group. «The Standard». *The Standard* (անգլերեն). Վերցված է 2022թ․փետրվարի 7-ին.
4. ↑  «Susan Kihika - Biography and Life Story » Famous Nakuru». *Famous Nakuru* (ամերիկյան անգլերեն). 2021թ․ ապրիլի 17. Վերցված է 2022թ․ փետրվարի 7-ին.
5. ↑  , Կին պատգամավորների բյուրո
6. 1 2 3  Mkawale, Steve (2016 թ․ դեկտեմբերի 18). «I am much more than my father's daughter, says Nakuru County Assembly Speaker Susan Kihika». *The Standard (Kenya)*. Nairobi. Վերցված է 2018 թ․ հունիսի 19-ին.
7. 1 2  SoftKenya (2016). «Susan Kihika Biography,Education and Politics». Nairobi: SoftKenya.com. Վերցված է 2018 թ․ հունիսի 19-ին.
8. ↑  «Pomp and color as Nakuru Senator Susan Kihika weds Sam Mburu». 2020 թ․ նոյեմբերի 17.
9. ↑  Okoth, Brian. «William Ruto sworn in as Kenya's fifth President». Վերցված է 2022 թ․ հոկտեմբերի 7-ին.
10. ↑  «Majority Whip | The Kenyan Parliament Website». *www.parliament.go.ke*. Վերցված է 2021թ․ մայիսի 20-ին.
11. ↑  Սյուզան Կիհիկայի կենսագրությունը